Det prøyssiske vitenskapsakademiet

thumb
Det prøyssiske vitenskapsakademiet ble stiftet av kurfyrst Fredrik III av Brandenburg i 1700 og besto til 1945. Opprinnelig var navnet Kurfürstlich-Brandenburgische Societät der Wissenschaften («Det kurfyrstelige vitenskapsselskapet i Brandenburg»), men i 1701 ble det endret til Königlich-Preußische Akademie der Wissenschaften etter at Fredrik var blitt kronet til kong Fredrik I av Preussen. 

Gottfried Wilhelm Leibniz var den første presidenten. Sammen med Daniel Ernst Jablonski planla og utviklet Leibniz selskapet de første årene.Leonhard Stroux: Die Gründung der Brandenburgischen Sozietät der Wissenschaften durch Gottfried Wilhelm Leibniz und Daniel Ernst Jablonski. I Joachim Baalcke, Werner Korthaase (red.): Daniel Ernst Jablonski. Religion, Wissenschaft und Politik um 1700. Harrassowitz Verlag, Berlin 2008, ISBN 978-3-447-05793-6. s. 409–434.

Selskapet hadde en blomstringstid i Fredrik den stores regjeringstid, med framstående medlemmer som Euler, d'Alembert, Maupertuis, Lagrange, Voltaire, Montesquieu, Diderot, Lessing, Wieland og Kant. I denne perioden hadde akademiet egne forskningsinstitusjoner: et observatorium, en botanisk hage og et laboratorium, men disse ble i 1812 overtatt av det nystiftede universitetet i Berlin. Som erstatning ble det opprettet egne kommisjoner for de forskjellige vitenskapsgreinene.

Etter 2. verdenskrig omdannet den sovjetiske militæradministrasjonen vitenskapsakademiet til «Det tyske vitenskapsakademiet» i Berlin, omdøpt til Vitenskapsakademiet i DDR i 1972. På grunn av en belastende historie ble akademiet oppløst etter Tysklands gjenforening. Deler av virksomheten ble innlemmet i andre institusjoner eller overtatt av Vitenskapsakademiet i Berlin-Brandenburg, som ble etablert gjennom en traktat mellom delstatene Berlin og Brandenburg i 1992. 

60 tidligere medlemmer av DDR-akademiet stiftet i 1993 Leibniz-selskapet, en privat forening uten noen offisiell status.

Noen medlemmer
 Leonhard Euler, 1741 
 Johann Heinrich Lambert, 1764 
 Charles Montesquieu, 1746
 Pierre Louis Maupertuis, 1746
 Julien Offray de La Mettrie, 1748
 Johann Georg Sulzer, 1750
 Denis Diderot, 1751
 Jérôme Lalande, 1751
 Jean-Baptiste de Boyer, 1744
 Immanuel Kant, 1786
 Friedrich August Wolf, 1799
 Friedrich Schleiermacher, 1810
 August Boeckh, 1814
 Johann Centurius von Hoffmannsegg, 1815
 Carl Ritter, 1822
 Christian Gottfried Ehrenberg, 1827
 Karl Lachmann, 1830
 Michael Faraday, 1842
 Emil du Bois-Reymond, 1851
 Heinrich Ernst Beyrich, 1853
 Theodor Mommsen, 1853
 Hermann von Helmholtz, 1857
 Eduard Zeller, 1864
 Rudolf Virchow, 1873
 Franz Kielhorn, 1880 
 Adolf Harnack, 1890
 Ulrich von Wilamowitz-Moellendorff, 1891
 Ferdinand Georg Frobenius, 1893
 Louis Duchesne, 1893
 Max Planck, 1894
 Henri Weil, 1896
 Melchior Treub, 1900
 Albert Einstein, 1914
 Karl Holl, 1915
 Ernst Heymann, 1918
 Kurt Sethe, 1920
 Otto Hahn, 1924
 Max Bodenstein, 1925
 Karl Ludwig Hampe, 1925
 Hermann Grapow, 1938
 Hans Karl August Simon von Euler-Chelpin, 1942

 Referanser 

 Kilder 
 Katrin Kohl: Die Berliner Akademie als Medium des Kulturtransfers im Kontext der europäischen Aufklärung. I Friedrich der Große: Politik und Kulturtransfer im europäischen Kontext. Beiträge des vierten Colloquiums in der Reihe „Friedrich300“ 24./25. september 2010, redigert av Michael Kaiser og Jürgen Luh.

 Litteratur 
 Adolf Harnack: Geschichte der Königlich Preussischen Akademie der Wissenschaften zu Berlin, im Auftrage der Akademie bearbeitet, Berlin 1900. Vier Teilbände:
 Alfred Meusel, Gerhard Thiele (Mitarb.): Von der Kurfürstlich-Brandenburgischen Societät zur Deutschen Akademie der Wissenschaften, In: Johannes Irmscher (Red.), Werner Radig (Red.): Deutsche Akademie der Wissenschaften zu Berlin 1946–1956. Herausgegeben von der Deutschen Akademie der Wissenschaften zu Berlin. Akademie-Verlag, Berlin 1956, S. 1–17.
 Werner Hartkopf: Die Berliner Akademie der Wissenschaften. Ihre Mitglieder und Preisträger 1700–1990. Akademie Verlag, Berlin 1992. ISBN 3-05-002153-5. (Online bei Google Books)
 Rolf Winau: Preußische Akademie der Wissenschaften. In: Christoph J. Scriba (Hrsg.): Die Elite der Nation im Dritten Reich. Das Verhältnis von Akademien und ihrem wissenschaftlichen Umfeld zum Nationalsozialismus (Acta historica Leopoldina, 22). Halle/Saale 1995, S. 75–88.
 Wolfram Fischer (Hrsg.): Die Preußische Akademie der Wissenschaften zu Berlin 1914-1945. Akademie-Verlag, Berlin	2000. ISBN 3-05-003327-4.
 Katrin Joos: Gelehrsamkeit und Machtanspruch um 1700. Die Gründung der Berliner Akademie der Wissenschaften im Spannungsfeld dynastischer, städtischer und wissenschaftlicher Interessen. Böhlau, Köln u.a. 2012. ISBN 978-3-412-20714-4.

Kategori:Tyske organisasjoner
Kategori:Vitenskapsakademier
Kategori:Etableringer i 1700
Kategori:Opphør i 1945
Kategori:Vitenskap i 1700
Kategori:Vitenskap i 1945
Kategori:1700 i Europa
Kategori:1945 i Tyskland